Ο **Αθλητικός Όμιλος Τρίκαλα** (με διακριτικό **Α.Ο. Τρίκαλα** ή απλά **Τρίκαλα** και με το ακρωνύμιο **Α.Ο.Τ.**) είναι αθλητικός σύλλογος που ιδρύθηκε το 1963 στα Τρίκαλα από τη συγχώνευση του *Α.Ο. Τρικάλων «Ο Αχιλλεύς»* με την *Α.Ε. Τρικάλων*. Διαθέτει τμήματα ποδοσφαίρου και μπάσκετ.

Ιστορία
-------

### Πριν τη συγχώνευση

Έως και το 1963 η πόλη ήταν μοιρασμένη ποδοσφαιρικά μεταξύ των δύο ομάδων που κυριαρχούσαν, του *ΑΟ* «*Ο Αχιλλεύς*» και της *ΑΕ Τρικάλων*. Ο πρώτος αποτελούσε μία από τις παλαιότερες στην ευρύτερη περιοχή, έχοντας ιδρυθεί το 1923, αλλά στη διάρκεια των ετών είχε υποστεί διάφορες μετονομασίες και συγχωνεύσεις. Θεωρούταν ότι αντιπροσώπευε την άρχουσα τάξη της πόλης και βασικό του χρώμα ήταν το μπλε. Αντίθετα, κόκκινα φορούσε η ΑΕΤ που υποστηριζόταν κυρίως από τις λαϊκότερες τάξεις και η οποία είχε ιδρυθεί το 1951 από συγχώνευση άλλων σωματείων.

Η αντιπαλότητά τους κατά την αγωνιστική περίοδο 1962-63 που αμφότερες μετείχαν στη Β΄ Εθνική, είχε ως συνέπεια την κατάληψη της 2ης και 4ης θέσης και την απώλεια τόσο του πρωταθλήματος για την ΑΕ Τρικάλων στην ισοβαθμία από τον Εδεσσαϊκό, όσο και βασικότερα της ευκαιρίας σε κάποια από τις δύο να διεκδικήσει την άνοδο στην ανώτατη κατηγορία του ελληνικού ποδοσφαίρου μέσω αγώνων μπαράζ.

### Η ίδρυση της νέας ομάδας

Το συγκεκριμένο γεγονός υποχρέωσε τα μέλη των δύο συλλόγων, κατόπιν έντονων πιέσεων τόσο της τοπικής φίλαθλης κοινωνίας, όσο και των ίδιων των παικτών, να ξεπεράσουν οποιεσδήποτε αντιρρήσεις του παρελθόντος και να προχωρήσουν στη συγχώνευση. Στις 10 Ιουλίου 1963 πραγματοποιήθηκαν παράλληλες γενικές συνελεύσεις των ΔΣ του Αχιλλέα Τρικάλων και της ΑΕΤ όπου αποφασίστηκε η συγχώνευση και η δημιουργία του **Α.Ο. Τρίκαλα** με φανέλα κόκκινη-μπλε και έμβλημα δύο *ενωμένους* κύκλους ανάλογων χρωματισμών. Τη νέα ομάδα στελέχωσαν οι καλύτεροι ποδοσφαιριστές της ΑΕΤ και τον Αχιλλέα ενώ οι υπόλοιποι εντάχθηκαν στη *Δήμητρα Τρικάλων* που δημιουργήθηκε για να αγωνιστούν εκει οι υπόλοιποι ποδοσφαιριστές.

Στιις 16 Ιουλίου 1963, δημιουργήθηκε επίσημα ο Αθλητικός Ομιλος Τρίκαλα. Το βράδυ εκείνης της ημέρας έγινε η πρώτη κοινή συνεδρίαση των διοικητικών συμβουλίων ΑΕΤ και Αχιλλέα Τρικάλων που συγχωνεύθηκαν για να σχηματίσουν την "υπερομάδα" που από την αρχή ονόμασαν έτσι οι φίλαθλοι, όπου στη συνέχεια αυτή η ομάδα θα γνωρίσει μεγάλες δόξες και ακριβώς με την πρώτη χρονιά ανέβηκε στην Α Εθνική αναδεικνύοντας παράλληλα σπουδαίους ποδοσφαιριστές.

Το πρώτο διοικητικό συμβούλιο αποτελούνταν από τους

Γεώργιος Χατζόπουλος-Πρόεδρος

Κωνσταντίνος Κλιάφας-Α αντιπρόεδρος

Ελευθέριος Σίμος-Β αντιπρόεδρος

Νικόλαος Παπαπολύζος-Ταμίας

Βασίλειος Τσαπάλας-Γεν. Γραμματέας

Χρήστος Γιωτάκης-Γεν. Αρχηγός

Στέργιος Στόφας-Έφορος

Βασίλειος Κωστόπουλος-Κίμωνας Πυργιώτης-Κωνσταντίνος Φούσκας-Δημήτριος Λάμπρου-Γεώργιος Λεβέντης (Μέλη)

Η ΑΕ Τρικάλων επανιδρύθηκε αργότερα και έφτασε να μετάσχει μέχρι και την 4η κατηγορία (ερχόμενη μάλιστα αντιμέτωπη τόσο με τον ΑΟΤ, όσο και με τη Δήμητρα), πριν επανέλθει στα πρωταθλήματα πλέον της τοπικής ΕΠΣ.

Τμήμα ποδοσφαίρου
-----------------

### Μισός αιώνας: 1963-2013

Επιτυγχάνοντας την άνοδο κατά το πρώτο κιόλας έτος της ύπαρξής του, ο ΑΟ Τρίκαλα αγωνίστηκε στην Α΄ Εθνική για 6 συνολικά περιόδους μέσα σε 10 χρόνια (1964-1973). Η περιοδος 1973-74 βρηκε την ομαδα να διεκδικεί την άνοδο στην Α' Εθνική τερματίζοντας στην 5η θέση.

Σταθεροποιήθηκε επί ένα ίδιο διάστημα στη Β' κατηγορία, πριν αρχίσει να εναλλάσσεται μεταξύ αυτής και της Γ΄. 
Νέα ανοδική πορεία από το 1994, οδήγησε στον τίτλο του πρωταθλητή της Β΄ Εθνικής  (για 4η φορά) μετά από νίκη με 2-1 κόντρα στον Παναιτωλικό στις 30 Μαϊου 1999 και επεστρεψε στα "μεγάλα σαλόνια" έπειτα από μία 26ετία.

Διαδοχικοί υποβιβασμοί, εντούτοις, τον οδήγησαν το 2003 στο Περιφερειακό Πρωτάθλημα (Δ΄ Εθνική),  γεγονός πρωτόγνωρο στη 40χρονη έως τότε ιστορία του. Προβιβάστηκε στη Γ΄ Εθνική το 2009 (ως πρωταθλητής του 4ου Ομίλου) και την επόμενη περίοδο 2009-10 κατέλαβε, αν και νεοφώτιστος, τη 2η θέση στο Βόρειο Όμιλο. Απέκτησε έτσι το δικαίωμα να διεκδικήσει σε αγώνα μπαράζ μία δεύτερη συνεχόμενη άνοδο, την οποία και πέτυχε με το 2-0 επί του Βύζαντα Μεγάρων στο στάδιο της Νέας Σμύρνης παρουσία 5.000 περίπου Τρικαλινών φιλάθλων.

Την 4η θέση κατά την κανονική περίοδο της Β΄ κατηγορίας (Football League) 2010-11, ακολούθησε η εκ των υστέρων αποβολή από το πρωτάθλημα ως τιμωρία λόγω της κατάθεσης για συμμετοχή σε αυτό (καλοκαίρι 2010) πλαστής εγγυητικής επιστολής στην Επιτροπή Επαγγελματικού Αθλητισμού (Ε.Ε.Α.) από τη διοίκηση του Βαγγέλη Πλεξίδα. Το γεγονός είχε ως συνέπεια, αντί για τη διεκδίκηση μέσω των πλέι οφ ανόδου μίας θέσης στην Α΄ Εθνική (μετά 11ετία), ο σύλλογος να τιμωρηθεί με υποβιβασμό στη Δ΄ Εθνική κατηγορία. Οικονομικά προβλήματα τελικά, δεν επέτρεψαν στον Α.Ο.Τ. να λάβει μέρος στο Περιφερειακό Πρωτάθλημα Ελλάδος 2011-12, ούτε όμως στην Α΄ Κατηγορία της Ε.Π.Σ. Τρικάλων, με συνέπεια την κατάπτωση για την επόμενη αγωνιστική χρονιά (2012-13) στο τρίτο της και τελευταίο επίπεδο, όπου επίσης δεν έλαβε μέρος, που είχε αυτοδίκαια καταπέσει εξαιτίας της αγωνιστικής αδράνειας.

Από την περίοδο 2013–14, ο Α.Ο. Τρίκαλα επανεκκίνησε την αγωνιστική του δράση με αφετηρία την Α1΄ Ερασιτεχνική Κατηγορία της Ε.Π.Σ. Τρικάλων (Β΄ τοπικό επίπεδο). Την επόμενη σεζόν ο Α.Ο.Τ συγχωνεύθηκε με τον Α.Ο. Φλαμουλίου με την ομάδα να αγωνίζεται στην Γ΄ Εθνική. Την περίοδο 2015–16 αγωνίζεται στην Β΄ Εθνική (Football League) με την επωνυμία **Α.Ο. Τρίκαλα Π.Α.Ε.**, μετά από την πρώτη θέση στον όμιλο του που κατάφερε να του δώσει την πρόκριση.

### 2013: Επαναδραστηριοποίηση και νέα συγχώνευση

Αποτέλεσμα της σχεδόν διετούς αδρανοποίησης του ΑΟ Τρίκαλα, ήταν να διατρέξει σοβαρό κίνδυνο διαγραφής του από το μητρώο συλλόγων της Ελληνικής Ποδοσφαιρικής Ομοσπονδίας (ΕΠΟ), εάν επί τρίτη συνεχή περίοδο δεν παρουσίαζε αγωνιστική δράση. Χάρις την κινητοποίηση των οργανωμένων οπαδών του, των *Σακαφλιάδων*, παλαίμαχων παικτών και απλών φιλάθλων της πόλης, αρχικά διορίστηκε διοίκηση Πρωτοδικείου και έπειτα εκλέχθηκε διοίκηση μελών του σωματείου, η οποία ανέλαβε το δύσκολο έργο παλινόρθωσης του ΑΟΤ εν μέσω των εξαιρετικά δυσμενών οικονομικών συγκυριών για τη χώρα.

Ο ΑΟΤ εντάχθηκε στην Α1 κατηγορία (2η ιεραρχικά) της ΕΠΣ Τρικάλων και αγωνίστηκε για πρώτη φορά στην ιστορία του σε επίπεδο ποδοσφαίρου νομού (τοπικό), ακριβώς τη χρονιά συμπλήρωσης μισού αιώνα ζωής και επιτυχημένης πορείας στα εθνικά πρωταθλήματα. Παράλληλα, την ίδια περίοδο μετείχε στο πρωτάθλημα της Γ΄ Εθνικής μία ομάδα με παρόμοια ονομασία, έμβλημα και χρώματα, ο Α.Ο. Τρίκαλα 1963, η οποία προέκυψε από τη μετονομασία του συλλόγου «Α.Σ. Τρίκαλα 2011». Εν μέσω πολλών αντιδράσεων από μέλη και φιλάθλους του ΑΟΤ, σε συνδιασμό με τη χαμηλή προσέλευση στο γήπεδο, ο πρόεδρος του Α.Ο. Τρίκαλα 1963 αποφάσισε να μη λάβει μέρος η ομάδα στο πρωτάθλημα της επόμενης περιόδου.

Τον Ιούλιο του 2014 και μετά την κατάκτηση της πρώτης θέσης του Β' ομίλου στην Α1 κατηγορία ΕΠΣ Τρικάλων, ο ΑΟΤ με απόφαση της Γενικής του Συνέλευσης συγχωνεύθηκε με τον ΑΟ Φλαμουλίου Τρικάλων, πρωταθλητή της Α΄ κατηγορίας ΕΠΣΤ ο οποίος είχε μόλις πετύχει την άνοδό του στη Γ' Εθνική μέσω του ειδικού ερασιτεχνικού πρωταθλήματος 2014. Ως ΑΦΜ του νέου σωματείου παρέμεινε αυτό του Φλαμουλίου, ωστόσο χρώματα, διακριτικά, σήμα και ύμνος επιλέχθηκαν εκείνα του ΑΟ Τρίκαλα. Βασικός χρηματοδότης της προσπάθειας αναγέννησης του συλλόγου ήταν ο Χάρης Κουτσούρης. Για την αγωνιστική περίοδο 2014-15 ο ΑΟΤ συμμετείχε εκ νέου στη Γ' κατηγορία, ερασιτεχνική (από το καλοκαίρι του 2013 κατόπιν της αναδιάρθρωσης των ποδοσφαιρικών κατηγοριών) και κατάφερε να κερδίσει το πρωτάθλημα και μαζί με αυτό την άνοδό του στη Football League.

Στις 21 Μαρτίου 2015 κατέκτησε το κύπελλο Γ' εθνικής Ερασιτεχνικής για την περίοδο 2014-15 (κατά τη δεύτερη και τελευταία διεξαγωγή του θεσμού), νικώντας 3-2 τον Εθνικό Πειραιώς στον τελικό του δημοτικού σταδίου Άμφισσας.

### Η διαχρονική πορεία

| Περίοδος | Κατηγορία | Θέση | Παρατηρήσεις |
| --- | --- | --- | --- |
| 1963-64 | Β΄ Εθνική | 001η(α) | 00**άνοδος**(β) |
| 1964-65 | Α' Εθνική | 12η0 |
| 1965-66 | 11η0 |
| 1966-67 | 16η0 | υποβιβασμός |
| 1967-68 | Β΄ Εθνική | 1η | **άνοδος** |
| 1968-69 | Α΄ Εθνική | 16η0 | υποβιβασμός |
| 1969-70 | Β΄ Εθνική | 2η |
| 1970-71 | 001η(γ) | **άνοδος** |
| 1971-72 | Α΄ Εθνική | 12η0 |
| 1972-73 | 17η0 | υποβιβασμός |
| 1973-74 | Β΄ Εθνική | 5η |
| 1974-75 | 8η |
| 1975-76 | 9η |
| 1976-77 | 6η |
| 1977-78 | 10η0 |
| 1978-79 | 7η |
| 1979-80 | 5η |
| 1980-81 | 14η0 |
| 1981-82 | 10η0 |
| 1982-83 | 14η0 | 00υποβιβασμός(δ) |
| 1983-84 | Γ΄ Εθνική | 2η | **άνοδος** |
| 1984-85 | Β΄ Εθνική | 14η0 |
| 1985-86 | 7η |
| 1986-87 | 12η0 |
| 1987-88 | 17η0 | υποβιβασμός |
| 1988-89 | Γ΄ Εθνική | 17η0 | (ε) |
| 1989-90 | 11η0 |
| 1990-91 | 2η | **άνοδος** |
| 1991-92 | Β΄ Εθνική | 18η0 | υποβιβασμός |
| 1992-93 | Γ΄ Εθνική | 7η |
| 1993-94 | 5η |
| 1994-95 | 2η | **άνοδος** |
| 1995-96 | Β΄ Εθνική | 10η0 |
| 1996-97 | 8η |
| 1997-98 | 7η |
| 1998-99 | 0001η(στ) | **άνοδος** |
| 1999-00 | Α΄ Εθνική | 18η0 | υποβιβασμός |
| 2000-01 | Β΄ Εθνική | 14η0 | υποβιβασμός |
| 2001-02 | Γ΄ Εθνική | 13η0 |
| 2002-03 | 20η0 | υποβιβασμός |
| 2003-04 | Δ΄ Εθνική | 3η |
| 2004-05 | 1η | **άνοδος** |
| 2005-06 | Γ΄ Εθνική | 12η0 |
| 2006-07 | 14η0 | υποβιβασμός |
| 2007-08 | Δ΄ Εθνική | 2η |
| 2008-09 | 1η | **άνοδος** |
| 2009-10 | Γ΄ Εθνική | 2η | 00**άνοδος**(ζ) |
| 2010-11 | Β΄ Εθνική | 18η0 | υποβιβασμός |
| 2011-12 | απόσυρση από Δ΄ Εθνική | 00κατάπτωση(η) |
| 2012-13 | μη συμμετοχή σε Β΄ Κατηγορία Ε.Π.Σ. Τρικάλων |
| 2013-14 | Α1 ΕΠΣ Τρικ. | 1η | **άνοδος**(θ) |
| 2014-15 | Γ΄ Εθνική | 1η | **άνοδος** |
| 2015-16 | Β΄ Εθνική | 3η |
| 2016-17 | 5η |
| 2017-18 | 6η |
| 2018-19 | 12η |
| 2019-20 | 1η |
| 2020-21 | Super League 2 | 8η |  |
| 2021-22 | 17η | υποβιβασμός |
| 2022-23 | Γ΄ Εθνική | 6η |

**(α)** κατόπιν αγώνα κατάταξης (μπαράζ) στη Λαμία: ΑΟΤ-Ολυμπιακός Βόλου 3-2 (δύο γκολ ο Σωτήρης Καλαντζής)  

**(β)** μέσω κατάληψης της 1ης θέσης (αποτελέσματα: 4-1-1) στην τελική φάση της Β' Εθνικής (προβιβάζονταν οι 2 στους 4 πρωταθλητές ομίλων)  

**(γ)** κατόπιν αγώνα κατάταξης (μπαράζ) στη Λαμία (επίσης): ΑΟΤ-Πανελευσιανιακός 1-0 (επίσης ο Καλαντζής στο 91')  

**(δ)** υποβιβασμός λόγω αναδιάρθρωσης των κατηγοριών  

**(ε)** παραμονή λόγω αναδιάρθρωσης των κατηγοριών  

**(στ)** λόγω καλύτερων αποτελεσμάτων στους αγώνες με την ισόβαθμη Παναχαϊκή (1-0 εντός και 1-1 εκτός)  

**(ζ)** κατόπιν αγώνα πλέι οφ με το 2ο του Νοτίου Ομίλου στη Νέα Σμύρνη: ΑΟΤ-Βύζας Μεγάρων 2-0 (Ένοκ Πέρες 50' και 93')  

**(η)** εξαιτίας απόσυρσης και από την Α' κατηγορία της τοπικής ΕΠΣ Τρικάλων, κατέπεσε στην κατώτατη αυτής για την επόμενη περίοδο  

**(θ)** απευθείας άνοδος στη Γ' Εθνική λόγω της συγχώνευσης με τον ΑΟ Φλαμουλίου Τρικάλων  

**Σημ.:** και οι 4 προβιβασμοί στην Α' συνοδεύτηκαν με κατάκτηση του τίτλου της Β', κάτι που συνέβη μόνον τη μία από τις 5 φορές της ανόδου στη Β'.

### Τίτλοι - διακρίσεις

| Κατηγορία | Διαστή-ματα | Αγωνιστικές  περίοδοι | Πρωταθλητής | Άλλη διάκριση | 0Άνοδοι0  από | Υποβιβα-σμοί από |
| --- | --- | --- | --- | --- | --- | --- |
| Α' Κατηγορία | 4 | 07 | — | 11η θέση το 1966 | -- | 04 |
| Β' Κατηγορία | 9 | 31 | 4 φορές:  1964, 1968, 1971, 1999 | — | 04 | 05 |
| Γ' Κατηγορία | 7 | 16 | 2 φορές: 2015 και 2020 | 4 φορές δευτεραθλητής (και άνοδος):  1984, 1991, 1995 και 2010.  1 κύπελλο Γ' εθνικής Ερασιτεχνικής: 2014-15 | 05 | 02 |
| Δ' Κατηγορία(δεν υφίσταται) | 2 | 04 | 2 φορές:  2005 και 2009 | — | 02 | 01 |
| **ΣΥΝΟΛΟ** | **49** |  | **11** | **12** |
| τοπικές κατηγορίες | 1 | 01 | 1 φορά: 2014 (Β' ομίλου Α1 κατηγορίας) | — | 01 |  |
| αδρανοποίηση | 1 | 02 |

#### Σύνολο τερμάτων και συμμετοχών

Οι εξής έχουν συμπληρώσει 200 εμφανίσεις ή/και 25 τέρματα για τον ΑΟ Τρίκαλα στα πρωταθλήματα των τεσσάρων κατηγοριών του ελληνικού ποδοσφαίρου:

Τέρματα| α/α | Όνομα | Τέρματα |
| --- | --- | --- |
| 1 | Σωτήρης Καλαντζής | 72 |
| 2 | Μάκης Χαριτίδης | 70 |
| 3 | Γιώργος Λαγάρας | 55 |
| 4 | Θανάσης Συνάκτας | 51 |
| 5 | Γιάννης Χονδρός | 46 |
| 6 | Παύλος Μπεβενίου | 41 |
| 7 | Βαγγέλης Παραπραστανίτης | 40 |
| 8 | Λάκης Κατσιάκος | 38 |
| 9 | Καραγεωργίου | 36 |
| 10 | Χρήστος Ιακωβάκης | 33 |
| 11 | Νίκος Κουσκουνάς | 32 |
| 12 | Αναστασίου | 31 |
| 13 | Αστέριος Ρουσσομάνης | 30 |
| 14 | Γκουγκούλης | 29 |
| Ραχαβέλιας |
| 15 | Ξενοφώντας Πάτρας | 28 |
| 16 | Μιχάλης Ιορδανίδης | 27 |
| Δημήτρης Μαρδάνης |
| Βαγγέλης Τσιούκας |

Συμμετοχές| α/α | Όνομα | Συμμετοχές |
| --- | --- | --- |
| 1 | Ξενοφώντας Πάτρας | 312 |
| 2 | Αναστασίου | 311 |
| 3 | Μπακάλης | 299 |
| 4 | Γιώργος Λαγάρας | 291 |
| 5 | Σωτήρης Καλαντζής | 281 |
| 6 | Νίκας | 278 |
| 7 | Θανάσης Συνάκτας | 251 |
| 8 | Μυλωνάς | 249 |
| 9 | Βαγγέλης Παραπραστανίτης | 231 |
| 10 | Χρήστος Πράπας | 229 |
| 11 | Γ. Πανταζής | 213 |
| 12 | Δημήτρης Μαρδάνης | 212 |
| Γιάννης Χονδρός |

#### Καλαντζής - Μπεβενίου

Δύο παλαίμαχοι του ΑΟ Τρίκαλα συμπεριλαμβάνονται από τον ΠΣΑΠ (Πανελλήνιος Σύνδεσμος Αμειβομένων Ποδοσφαιριστών) στην έκδοσή του "Οι Κορυφαίοι των Γηπέδων" με βιογραφίες 500 Ελλήνων και ξένων άσων.

* Σωτήρης Καλαντζής: 6 περίοδοι στην Α΄ Εθνική με 151 συμμετοχές (5 ως αλλαγή) και 26 τέρματα (1 πέναλτι), μέλος της 2ης καλύτερης 11άδας του πρωταθλήματος 1971-72.
* Παύλος Μπεβενίου: 5 περίοδοι στην Α΄ Εθνική με 97 συμμετοχές (5 ως αλλαγή) και 17 τέρματα (4 πέναλτι).

#### Άλλοι διακεκριμένοι παίκτες

Οι εξής άρχισαν την καριέρα τους με τον ΑΟ Τρίκαλα για να μεταγραφούν σε μεγαλύτερα σωματεία (κατά χρονολογική σειρά):

| Όνομα (διάστημα στον ΑΟΤ) | μεταγραφή σε |
| --- | --- |
| Απόστολος Τόσκας (1965-1969), Γιώργος Σιδηρόπουλος (1968-1973), Βαγγέλης Παραπραστανίτης (1973-1980) | ΑΕΚ |
| Βασίλης Αλεξίου (έως 1976), Λάκης Κατσιάκος (1971-1977) | Παναθηναϊκό |
| Βασίλης Σκούτας (έως 1980), Γιώργος Κολτσίδας (1988-1992) | Άρη |
| Δημήτρης Γκένας (έως 1986), Κώστας Φορτούνης (2008-2010) | Ολυμπιακό |
| Λαζάρ Ράντοβιτς (1965 από την Παρτιζάν Βελιγραδίου) | Αϊντχόφεν (Ολλανδία) |
| Παναγιώτης Κόρμπος (2010-2011) | Πανιώνιος |

* Ο Ράντοβιτς είχε ήδη 7 εμφανίσεις στην εθνική Γιουγκοσλαβίας, ενώ με την Ελλάδα χρίστηκαν διεθνείς και οι τρεις της ΑΕΚ (γεγονός που επιβράβευε την επιλογή της για ενίσχυση με ποδοσφαιριστές του νομού Τρικάλων, όπως παλαιότερα είχε επιχειρήσει και με τους Καλαντζή-Μπεβενίου).
* Ο Γιώργος Σιδηρόπουλος αποτελεί χρονικά το δεύτερο τερματοφύλακα στην ιστορία της Α' Εθνικής και τον πρώτο με ελληνική υπηκοότητα ο οποίος χρίστηκε σκόρερ (εκτέλεσε εύστοχα πέναλτι στο ΑΟΤ-Παναθηναϊκός 1-2, 12 Μαρτίου 1972), έπειτα από το διεθνή με την Κύπρο Ανδρέα Φιλώτα του Ολυμπιακού Λευκωσίας την περίοδο 1967-68.

#### Στην Α΄ Εθνική

Ως βασικά στελέχη κατά την περίοδο 1964-65 της παρθενικής συμμετοχής, αγωνίζονταν οι:  

Φ. Κόκκαλης (κορυφαίος αριστερός αμυντικός του επόμενου πρωταθλήματος!), Μάκης Χαριτίδης (6ος σκόρερ το 1964-65 με 14 γκολ, ρεκόρ έτους για τον ΑΟΤ στη μεγάλη κατηγορία), Μίμης Ζάχος, Σωτήρης Καλαντζής, Γ. Πανταζής, Γιάννης Κλαπανάρας (τεχνικός μετά στο σύλλογο), Γιάννης Μακρής (επίσης), Δ. Μπρουζούκης, Τ. Κακαβίτσας, Λύμπος, Τζωρτζής, Μαυρίκος, Χρ. Πουλιάνας και Κ. Τζελαλίδης, οι οποίοι κατά το δεύτερο γύρο πλαισιώθηκαν με το διεθνή Λαζάρ Ράντοβιτς  από το Μαυροβούνιο και το Μίχαλι Μέσαρος από την Ουγγαρία, *τους πρώτους (κρυφο) επαγγελματίες ξένους στην ιστορία της Α' Εθνικής*.

Κατά την επόμενη δεκαετία και σπουδαιότερη της ιστορίας του σωματείου, εντάχθηκαν στο δυναμικό του οι:  

Ζυγουλίκας, Απόστολος Τόσκας (παρά τον υποβιβασμό, 3ος καλύτερος κεντρικός αμυντικός του 1968-69 και άμεσα στην ΑΕΚ), Γιάννης Ζαφειρόπουλος (έπειτα προπονητής), Μιχαηλίδης, Ραχαβέλιας, Παύλος Μπεβενίου, Νίκας, Θανάσης Συνάτκας (επαναπατρισμένος Έλληνας της Ουγγαρίας - από τον Ολυμπιακό), Γιώργος Σιδηρόπουλος (κορυφαίος τερματοφύλακας του 1971-72, τον "άρπαξε" η ΑΕΚ με τον υποβιβασμό του επόμενου χρόνου), Μυλωνάς, Παπασίμος, Γιάννης Χονδρός, Φωτόπουλος (από τον Εθνικό), Λάκης Κατσιάκος και Οδυσσέας Βακάλης (δανεικός από τον Παναθηναϊκό το 1972-73).

Από τους βασικούς την περίοδο 1999-00 (επιστροφή μετά 26ετία και άμεσος υποβιβασμός), τέλος, αξιοσημείωτη πορεία είχαν ήδη ή σημείωσαν οι:  

Δημήτρης Μπουγάς (κυπελλούχος το 1998 με τον Πανιώνιο), Σάσα Γιοβάνοβιτς (Σέρβος), Δημήτρης Κοτταράς (τερματοφύλακας) και Γιάννης Χλωρός.

### Τεχνικοί

Πρώτος προπονητής στην ιστορία του ΑΟ Τρίκαλα υπήρξε το 1963 ο πρώην διεθνής τερματοφύλακας του Πανιωνίου, Νίκος Πεντζαρόπουλος, ο οποίος δεν πανηγύρισε την άνοδο στην ανώτατη κατηγορία, καθώς στη διάρκεια της περιόδου ανέλαβε ο Βασίλης Πελίγκος και ακολούθησε ο Στέφαν Καραμφίλοβιτς. Αυτός υπήρξε και ο επικεφαλής κατά την παρθενική συμμετοχή στην Α' Εθνική το 1964-65, όπου και εξασφαλίστηκε η παραμονή.  

Με τον Αλεξάντερ Πέτροβιτς ο ΑΟΤ είχε τη σημαντικότερη επιτυχία της ιστορίας του, την 11η θέση στο επόμενο πρωτάθλημα, αλλά γνώρισε και τον υποβιβασμό αμέσως έπειτα (ο Γιουγκοσλάβος θα επιστρέψει για μικρό διάστημα επί 3ης κατηγορίας, μετά 16 χρόνια!).

Πέραν του Καραμφίλοβιτς, τρεις ακόμη προβίβασαν την ομάδα στα "μεγάλα σαλόνια":

το 1968 ο Νίκος Μπαϊρακτάρης, το 1971 ο Ανδρέας Σταματιάδης (ο νεότατος, τότε, πρώην διεθνής επιθετικός της ΑΕΚ και αργότερα τεχνικός της εθνικής Ελπίδων) και το 1999 ο Μιχάλης Φιλίππου.
Στις μικρότερες κατηγορίες την ανέβασαν τρεις παλαίμαχοι -συμπτωματικά- του ΠΑΟΚ:

Χρήστος Τερζανίδης στη Β' Εθνική το 1984, Παναγιώτης Κερμανίδης στη Β' το 1991 και Γιώργος Σκαρτάδος στη Γ' το 2005, με όλους να προσλαμβάνονται μεσούσης της περιόδου.
Το ίδιο συνέβη και στην άνοδο του 1999, όταν το Σέρβο Στέβαν Όστοϊτς αντικατέστησε ο παίκτης-προπονητής Μιχάλης Ιορδανίδης και τελικά ο Φιλίππου, ο οποίος είναι μεταξύ εκείνων που, περισσότερο από τους υπόλοιπους, έχουν συνδέσει το όνομά τους με τα Τρίκαλα:

|  | διάστημα | προσ-λήψεις | αγωνιστ.περίοδ. | άνοδοι | υποβιβασμοί |  |
| --- | --- | --- | --- | --- | --- | --- |
| Γιάννης  Κλαπανάρας | 17ετία  1975-1992 | 7 | 8 | — | ανέλαβε ενδιάμεσα:  1983 (στη Γ')  και 1992 (στη Γ') | τη μοναδική φορά που δεν αποτέλεσε λύση ανάγκης, ολοκλήρωσε 2 συνεχείς περιόδους (1979-1981 σε Β'). Το αυτό πέτυχε μόνον ο Αλεξάντερ Πέτροβιτς (1965-1967 σε Α'). |
| Μιχάλης  Φιλίππου | 13ετία  1995-2008 | 6 | 8 | ανέλαβε ενδιάμεσα:  1995 (στη Β')  και 1999 (στη Α') | ανέλαβε ενδιάμεσα:  2001 (στη Γ')  και 2007 (στη Δ') | άνοδος σε 2 κατηγορίες,  αλλά και υποβιβασμός σε 3 |
| άρχισε τη χρονιά:  2000 (στη Β') | δεν υπήρξε ολοκληρωμένη περίοδος στις 8 του |
| Ζόραν  Μπάμποβιτς | 15ετία  1995-2010 | 4 | 6 | αντικαταστάθηκε προς το τέλος:  2010 (στη Β') | ανέλαβε ενδιάμεσα:  2000 (στη Β') | μόνος που 3 φορές διατήρησε τη θέση του και το επόμενο έτος (Καραμφίλοβιτς-Φιλίππου από 2), κάτι που συνέβη μόλις 18 φορές στον ΑΟΤ |
| άρχισε τη χρονιά:  2001 (στη Γ') | είχε ολοκληρωμένη περίοδο (1996-97 σε Β'), μία από τις μόλις 10 σε 50 χρόνια και τη μοναδική μετά το 1980-81 (Κλαπανάρας σε Β') |

Άλλοι γνωστοί τεχνικοί που συνεργάστηκαν με το σύλλογο είναι κατά σειρά οι:

Στέφανος Πετρίτσης, Νίκος Πάγκαλος, Νταν Γεωργιάδης, Παύλος Γρηγοριάδης, Νίκος Στριμπέλης, Στέφανος Γαϊτάνος, Γιώργος Παράσχος, Νίκος Γκουλής, Βασίλης Αντωνιάδης, Μιχάλης Ζιώγας, Γιώργος Βαζάκας, Σταύρος Διαμαντόπουλος και Σάββας Παντελίδης (ο τελευταίος από τους 5 που χρησιμοποιήθηκαν την περίοδο 2009-10 της πλέον πρόσφατης ανόδου στη Β' Εθνική).
Ο ΑΟ Τρίκαλα διαθέτει γενικά τη φήμη του "προπονητοφάγου" σωματείου, με περίπου 120 προσλήψεις τεχνικών (συμπεριλαμβάνονται οι υπηρεσιακοί) στο μισό αιώνα από την ίδρυσή του, δηλαδή 2,5 ανά έτος. Συχνά ήταν πρόσωπα που επανέρχονταν στον πάγκο της ομάδας, με αποτέλεσμα να πρόκειται για 85 συνολικά, εκ των οποίων οι 7 (με 13 προσλήψεις) από το εξωτερικό, κυρίως τα Βαλκάνια.  

Μόνον οι Πέτροβιτς και Κλαπανάρας συμπλήρωσαν το μέγιστο διάστημα συνεχούς παραμονής των 2 αγωνιστικών περιόδων (με τελευταία το 1981), μόλις 18 φορές ξεκίνησε το πρωτάθλημα με τον προπονητή που ολοκλήρωσε το προηγούμενο (τελευταίος το 2008 ο Δημήτρης Νόλης) και μόνο 10 διατηρήθηκε ο ίδιος καθ' όλη τη διάρκεια της χρονιάς (τελευταία το 1996-97 ο Μπάμποβιτς).

Στις δεκαετίες '80 και '90 της εναλλαγής μεταξύ Β' και Γ' κατηγορίας, συνηθισμένη υπήρξε η χρησιμοποίηση 3 έως και 5 διαφορετικών την περίοδο, όμως το 2005-06 αυτοί έγιναν 6 και την επόμενη χρονιά το ρεκόρ ανήλθε στους 8 σε 32 αγώνες πρωταθλήματος, με δύο μάλιστα (Γιώτης Τσαλουχίδης, Φιλίππου) να έχουν απολυθεί και την προηγούμενη από τον ίδιον ακριβώς πρόεδρο! Όπως ήταν φυσικό, ο ΑΟΤ δεν απέφυγε τη Δ' εθνική για δεύτερη φορά στην ιστορία του.

Τμήμα καλαθοσφαίρισης
---------------------

Τον Ιούνιο του 2019 η διοίκηση ανακοίνωσε την ίδρυση και λειτουργία τμήματος καλαθοσφαίρισης για πρώτη φορά στην ιστορία του σωματείου. Αγωνίζεται με τα χρώματα και το έμβλημα του μητρικού συλλόγου. Προς το σκοπό αυτό συμφωνήθηκε η συγχώνευση, με απορρόφηση του αθλητικού σωματείου «Α.Σ. Μάγοι Τρικάλων». Η νέα ομάδα ξεκίνησε την πορεία της από το Πρωτάθλημα της Α1 Κατηγορίας Ανδρών της Ε.Σ.ΚΑ. Θεσσαλίας.

Έδρα και φίλαθλοι
-----------------

Δείτε επίσης: Δημοτικό Στάδιο Τρικάλων
Το ποδοσφαιρικό τμήμα του Α.Ο. Τρίκαλα έχει ως έδρα το δημοτικό στάδιο της πόλης με χωρητικότητα 15.000 θέσεων. Ο σύλλογος θεωρείται από τους πλέον λαοφιλείς επαρχιακούς και ενας απο τους πιο δημοφιλείς στη Θεσσαλία  λόγω κυρίως του παρελθόντος του, αλλά και της υψηλής μέσης προσέλευσης θεατών ανά συνάντηση. Όταν αγωνιζόταν με επιτυχία στις τρεις ανώτερες εθνικές κατηγορίες της χώρας, είχαν σημειωθεί ρεκόρ χιλιάδων φιλάθλων στις κερκίδες του δημοτικού σταδίου, με το απόλυτο να κατέχει η αναμέτρηση Α.Ο.Τ.-Παναθηναϊκός που έληξε με σκορ 1-2 και διεξάχθηκε στις 12 Μαρτίου του 1972 (8 μήνες μετά τον τελικό Πρωταθλητριών στο Γουέμπλεϊ), όπου διατέθηκαν συνολικά 18.231 εισιτήρια, ενώ οι θεατές ήταν ασφαλώς αρκετά περισσότεροι. Ανεπίσημα ωστόσο το ρεκόρ προσέλευσης συνέβη το 1999 στον αγώνα του Α.Ο.Τ. με τον Π.Α.Σ. Γιάννινα όπου παρευρέθησαν περίπου 20.000 θεατές. Ακόμη όμως και όταν η ομάδα βρισκόταν στο Περιφερειακό Πρωτάθλημα, καταγράφηκαν προσελεύσεις που αριθμούσαν χιλιάδες κόσμου.

Ιστορικά, ο πρώτος οργανωμένος σύνδεσμος οπαδών του υπήρξε ο *Σύνδεσμος Φιλάθλων Α.Ο. Τρίκαλα "Θύρα 4"*. Αυτή την στιγμή υπάρχει ο *Σύνδεσμος Φιλάθλων - "Σακαφλιάδες"* με δυναμική παρουσία και δράση σε αρκετά επίπεδα. Τον προπομπό των *Σακαφλιάδων* αποτέλεσε ο ανεπίσημος σύνδεσμος των *Hobo Boys*, που πρώτος οργάνωσε και δημιούργησε θερμή συντονισμένη ατμόσφαιρα σε αγώνες του Α.Ο.Τ. Επίσης από το 2019 έχει ιδρυθεί και η Λέσχη Φίλων ΑΟ Τρίκαλα "ΘΥΡΑ-4".

Έμβλημα
-------

Κυρίαρχο στοιχείο του εμβλήματος του Α.Ο. Τρίκαλα αποτελούν δύο συνδεδεμένοι κύκλοι, ένας μπλε και ένας κόκκινος. Το 2009 παρουσιάστηκε από την τότε διοίκηση της Π.Α.Ε. ένα νέο έμβλημα.

* Δεκαετία '70Δεκαετία '70
* Δεκαετία '80Δεκαετία '80

Σημειώσεις
----------

Παραπομπές - σημειώσεις
-----------------------

1. ↑  ως ανεξάρτητο ποδοσφαιρικό τμήμα του Μουσικογυμναστικού Συλλόγου Τρικάλων, με επικεφαλής τον Αλέκο Πιτυρίγκα και υπό την ονομασία *Διάπλασις Νέων Τρικάλων*. Με τροποποίηση του καταστατικού της το 1926, μετονομάστηκε σε Ποδοσφαιρικό Όμιλο Τρικάλων "Ο Αχιλλεύς".
2. ↑  Νίκος Ραλλίδης (13 Μαρτίου 2023). «1964-65: Η παρθενική συμμετοχή του AOT στα μεγάλα σαλόνια». trikalavoice.gr.
3. ↑  Νίκος Ραλλίδης (24 Ιουνίου 2023). «1999-2000: Η τελευταία χρονιά του ΑΟΤ στην Α' Εθνική - Sportrikala.gr». sportrikala.gr.
4. ↑  Νίκος Ραλλίδης. «Οι συμμετοχές των τρικαλινών ομάδων στην ιστορική Δ΄ Εθνική». trikalavoice.gr.
5. ↑  Αρχική σελίδα Αρχειοθετήθηκε 2016-02-09 στο Wayback Machine. footballleague.gr
6. ↑  Απέρριψε το Ειρηνοδικείο Τρικάλων την αίτηση του Α.Ο. Τρίκαλα Αρχειοθετήθηκε 2016-03-09 στο Wayback Machine. trikalanews.gr
7. ↑  Δεν θα συμμετέχει στη Γ'! sportsup.gr
8. ↑  Ο Α.Ο. Τρίκαλα στη Γ΄Εθνική μέσω Φλαμουλίου, (archive) tameteora.gr
9. ↑  «Τροποποιήθηκε σε Α.Ο. Τρίκαλα το καταστατικό του Φλαμουλίου». *trikalasportiva.gr*. 17 Ιουλίου 2014. Αρχειοθετήθηκε από το πρωτότυπο στις 14 Ιουνίου 2019.
10. ↑  Ο ΑΟΤ Κυπελλούχος Γ΄ Εθνικής 2015!, Ελληνική Ποδοσφαιρική Ομοσπονδία
11. ↑  βάση δεδομένων ευρωπαϊκών εθνικών ομάδων ποδοσφαίρου eu-football.info
12. ↑  *"Το έπος της Α' Εθνικής"*, Γιώργος Ν. Παγιωτέλης, σειρά άρθρων-αφιερωμάτων περιοδ. «Οι ΠΑΓΚΟΣΜΙΟΙ» (τχ. 21), Αθήνα Σεπτ 1995, σελ. 28
13. ↑  «Lazar Randovic. Ένας "πράκτορας" στον Α.Ο. Τρίκαλα το 1965 !». fatsimare.gr. Ανακτήθηκε στις 7 Φεβρουαρίου 2017.
14. ↑  *"Το έπος της Α' Εθνικής"*, Γιώργος Ν. Παγιωτέλης, σειρά άρθρων-αφιερωμάτων περιοδ. «Οι ΠΑΓΚΟΣΜΙΟΙ» (τχ. 12), Αθήνα Σεπτ 1994, σελ. 47
15. ↑  πρώτος ξένος *γενικά* υπήρξε ο Σύριος ενδιάμεσος κυνηγός (μέσα αριστερά) Ιμπραήμ Μουχραμπί της ΑΕΚ. Ο ίδιος αποτελεί και τον πρώτο ξένο σκόρερ, καθώς στο ντεμπούτο του κατά την πρεμιέρα του 1962-63 πέτυχε χατ τρικ στο 7-2 επί του Αιγάλεω, αναδεικνυόμενος 3ος σκόρερ της ΑΕΚ (πίσω από Νεστορίδη, Παπαϊωάννου) τελικά και βοηθώντας την να κατακτήσει τον τίτλο.
16. ↑  «ΑΟ Τρίκαλα… και στο μπάσκετ!!!», άρθρο στον ιστότοπο GoalTrikala.gr, 21 Ιουνίου 2019.
17. ↑  Stadia.gr: Δημοτικό Στάδιο Τρικάλων
18. ↑  «Οι δημοφιλέστερες θεσσαλικές ποδοσφαιρικές ομάδες: Στην 6η θέση ο ΑOΤ». *trikalavoice.gr*. Ανακτήθηκε στις 6 Αυγούστου 2022.
19. ↑  Νίκος Ραλλίδης (21 Μαρτίου 2023). «Facebook και ποδόσφαιρο: Οι ομάδες με την μεγαλύτερη υποστήριξη». trikalavoice.gr. .
20. ↑  «Φίλαθλοι Α.Ο. Τρίκαλα». Αρχειοθετήθηκε από το πρωτότυπο στις 4 Σεπτεμβρίου 2011. Ανακτήθηκε στις 3 Σεπτεμβρίου 2011.
21. ↑  «Οι Σακαφλιάδες και η σχέση τους με τον ΑΟΤ». Αρχειοθετήθηκε από το πρωτότυπο στις 28 Σεπτεμβρίου 2011. Ανακτήθηκε στις 3 Σεπτεμβρίου 2011.
22. ↑  «Παρουσίαση για το νέο έμβλημα του ΑΟ Τρίκαλα». Αρχειοθετήθηκε από το πρωτότυπο στις 22 Οκτωβρίου 2018. Ανακτήθηκε στις 8 Φεβρουαρίου 2016.

Πηγές
-----

* *"Αθλητική ιστορία των Τρικάλων - Τόμος Β': ποδόσφαιρο"*, Βασίλειος Δ. Πελίγκος, *έκδοση Φιλολογικού Ιστορικού Λογοτεχνικού Συνδέσμου ΦΙΛΟΣ Τρικάλων* (εκτύπωση Κυριακίδη Αφοί), Θεσσαλονίκη 1993 (ISBN 960-343-225-3)
* ΕΤ-Sports (σελ. 9), 4 Φεβρουαρίου 2008
* Επίσημος ιστότοπος Α.Ο. Τρίκαλα
* 1964-65: O AOT στα μεγάλα σαλόνια, trikalavoice.gr
* *Ο ΘΡΥΛΙΚΟΣ ΑΟΤ -> Η ΠΡΟΪΣΤΟΡΙΑ*, 3kala.gr
* *"Το έπος της Α' Εθνικής"*, Γιώργος Ν. Παγιωτέλης, *σειρά αφιερωμάτων περιοδικού «Οι ΠΑΓΚΟΣΜΙΟΙ» (τεύχη 12, 13, 16, 19 και 20)*, Αθήνα 1994 και 1995
* *"Σήματα & χρώματα • Η γέννηση... και η ιστορία τους"*, Βαγγέλης Κουκούλογλου, *Εκδόσεις Γ. Γεωργαλάς*, Αθήνα 2000 (ISBN 960-8476-15-2)
* *Στατιστικά στοιχεία πρωταθλημάτων Α' κατηγορίας Ελλάδας*, Galanis Sports Data
* *"Οι κορυφαίοι των γηπέδων • Βιογραφίες 500 Ελλήνων και ξένων ποδοσφαιριστών"*, συλλογικό έργο, *έκδοση Πανελληνίου Συνδέσμου Αμειβομένων Ποδοσφαιριστών (ΠΣΑΠ)*, Αθήνα 2010

Εξωτερικοί σύνδεσμοι
--------------------

* Επίσημος ιστότοπος Α.Ο. Τρίκαλα Αρχειοθετήθηκε 2013-05-22 στο Wayback Machine. (ΠΑΕ)
* Επίσημος ιστότοπος Α.Ο. Τρίκαλα (Ερασιτέχνης)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ' Εθνικής Κατηγορίας Ποδοσφαίρου Ανδρών 2023–2024 |
| --- |
|  |
| 1ος Όμιλος | 
* Αετός Βαρβάρας
* Αναγέννηση Επανομής
* Απόλλων Παραλιμνίου
* Άρης Αβάτου
* Άρης Πετεινού
* Βέροια
* Δόξα Δράμας
* Θερμαϊκός Θέρμης
* Καβάλα
* Κεραυνός Αγγελοχωρίου
* ΠΑΟΚ Κρηστώνης
* Μέγας Αλέξανδρος Αγίας Μαρίνας
* Νέστος Χρυσούπολης
* Νίκη Ευκαρπίας
* Ορέστης Ορεστιάδας
* Πανθρακικός
* Ποσειδών Νέας Μηχανιώνας
* Χανιώτης
 |  |
|  |
| 2ος Όμιλος | 
* Αναγέννηση Άρτας
* Αστέρας Πετριτή
* Αστέρας Σταυρού
* Βατανιακός
* Εθνικός Νέου Κεραμιδίου
* Εορδαϊκός
* Ζάκυνθος
* Θεσπρωτός
* Θύελλα Κατσικά
* Καστοριά
* Κιλελέρ
* Λευκίμμη
* Μαγνησιακός Βόλου
* Νέα Αρτάκη
* Πιερικός
* Σβορώνος
* Τρίκαλα
* Φήκη
 |
|  |
| 3ος Όμιλος | 
* Αστέρας Βάρης
* Αφάντου
* Βύζας Μεγάρων
* Ελλάς Σύρου
* Εράνη Φιλιατρών
* Ερμιονίδα
* Θύελλα Ραφήνας
* Ιάλυσος Ρόδου
* Κόρινθος
* Μαρκό
* Μεσολόγγι
* Μύκονος
* ΠΑΟ Βάρδας
* Παναιγιάλειος
* Παναργειακός
* Πανελευσινιακός
* Πύλι
* Ρόδος
 |
|  |
| 4ος Όμιλος | 
* Αγία Παρασκευή
* Άγιος Νικόλαος
* Αλμυρός Γαζίου
* Απόλλων Σμύρνης
* Άρης Πετρούπολης
* Ατρόμητος Πειραιώς
* Ατσαλένιος
* Εθνικός Πειραιώς
* Ελλοπιακός
* Επισκοπή
* Ερμής Ζωνιανών
* Ηλυσιακός
* Πανιώνιος
* Περαμαϊκός
* Προοδευτική
* Ύπατο
* Φωστήρας
* Χαϊδάρι
 |

 |

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Γ΄ Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 1ος Όμιλος | 
* Ιόνιος Κέρκυρας
* Αστέρας Τέμενης
* Ιωάννινα (Σ.Κ.)
* Παναχαϊκή
* Προμηθέας 2014
* Αργοναύτης Νέας Κίου
* Αχαγιά '82
* Δόξα Πύρρου Άρτας
* Γλαύκος Πατρών
* Παραμυθιά
* Ιωάννινα (Α.Γ.Σ.)
* Γαργαλιάνοι
 |  |
|  |
| 2ος Όμιλος | 
* Πανναξιακός
* Κ.Α.Π.
* Κρόνος Αγίου Δημητρίου
* Παλαίμων Κορίνθου
* Ηλυσιακός
* Ακαδημία Μπάσκετ Ελευσίνας
* Εκπαιδευτήρια Δούκα
* Πικέρμι
* Πέρα
* Ίκαρος Καλλιθέας
* Αργοναύτης Τριγλίας
 |
|  |
| 3ος Όμιλος | 
* Ηλιούπολη
* Δάφνη Δαφνίου
* Ηράκλειο
* Πορφύρας Φρεαττύδος
* Ελευθερία Μοσχάτου
* Ερμής Αργυρούπολης
* Ένωση Ιλίου
* Νίκη Αμαρουσίου
* Χανιά
* Πεύκη
* Χολαργός
* Άγιοι Ανάργυροι
 |
|  |
| 4ος Όμιλος | 
* Μελίκη
* Τιτάνες Παλαμά
* Αετοί Βέροιας
* Καστοριά
* Άργος Ορεστικό
* Τρίκαλα
* Α.Ε.Λ.
* Κούπα Κιλκίς
* Αλμυρός
* Πιερικός Αρχέλαος
* Ολυμπιακός Βόλου
* Εκπαιδευτήρια Φρυγανιώτη
 |
|  |
| 5ος Όμιλος | 
* Ναύαρχος Βότσης
* Ασπίδα Ξάνθης
* Ευκαρπία
* Ρούπελ Σιδηροκάστρου
* Ιωνικός Ιωνίας
* Σταυρούπολη
* Όλυμπος Ελευθερίου-Κορδελιού
* Ευρώπη '87 Πευκοχωρίου
* Εθνικός Λαγυνών
* Βασιλικά Θεσσαλονίκης
* Αγία Βαρβάρα Καβάλας
* Ακαδημία Μπάσκετ Μουδανιών
 |

 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Super League 1 Ελλάδας |
| --- |
|  |
| Τρέχουσα περίοδος 2023–24 | 
* ΑΕΚ
* Άρης
* Αστέρας Τρίπολης
* Ατρόμητος
* Βόλος
* Κηφισιά
* Λαμία
* Ολυμπιακός
* ΟΦΗ
* Παναθηναϊκός
* Παναιτωλικός
* Πανσερραϊκός
* ΠΑΟΚ
* ΠΑΣ Γιάννινα
 |
|  |
| Πρώην1 | 
* Ακράτητος
* Απόλλων Καλαμαριάς
* Απόλλων Σμύρνης
* Αθηναϊκός
* Ατρόμητος Πειραιώς
* Αιγάλεω
* Βέροια
* Βύζας Μεγάρων
* Διαγόρας Ρόδου
* Δόξα Δράμας
* Εδεσσαϊκός
* Εργοτέλης
* Εθνικός Αστέρας
* Εθνικός Πειραιώς
* Ηρακλής
* Θερμαϊκός
* Θρασύβουλος
* Ιωνικός
* Καβάλα
* Καλαμάτα
* Καλλιθέα
* Καλλονή
* Κέρκυρα
* Καστοριά
* Κέρκυρα
* Κόρινθος
* Λάρισα
* Λεβαδειακός
* Μακεδονικός
* Μέγας Αλέξανδρος Κατερίνης
* Νάουσα
* Νίκαια
* Νίκη Βόλου
* Ξάνθη
* Ολυμπιακός Βόλου
* Ολυμπιακός Χαλκίδας
* Παγκορινθιακός
* Παναχαϊκή
* Παναιγιάλειος
* Πανελευσινιακός
* Πανηλειακός
* Πανιώνιος
* Πανθρακικός
* Πιερικός
* Πλατανιάς
* Προοδευτική
* Ρόδος
* Τρίκαλα
* Φωστήρας
* Χαλκηδόνα
* Χαλκίδα
 |
|  |
| Πρώην (Κυπριακές) | 
* ΑΕ Λεμεσού
* ΑΠΟΕΛ
* ΕΠΑ Λάρνακας
* Ολυμπιακός Λευκωσίας
* Ομόνοια
 |
|  |
| Πριν την καθιέρωση της Α΄ Εθνικής2 | 
* ΑΕ Καβάλας
* Άρης Πειραιώς
* Ασπίδα Ξάνθης
* Αστέρας Αθηνών
* Γουδί
* Ηρακλής Σερρών
* Μέγας Αλέξανδρος Θεσσαλονίκης
* Ολυμπιακός Λουτρακίου
* Ορφέας Ξάνθης
* Παναργειακός
* Πειραϊκός Σύνδεσμος
* Φίλιπποι Καβάλας
 |
|  |
| 
1Συμμετοχή στην Α΄ Εθνική Κατηγορία ή Super League 1 από την καθιέρωσή της την περίοδο 1959–1960

2Συμμετοχή μόνο σε τελικές φάσεις του Πανελληνίου Πρωταθλήματος, ή τα πρωταθλήματα Σ.Ε.Γ.Α.Σ. πριν την περίοδο 1959–1960 |

 |

|  |  |
| --- | --- |
| 

|  |
| --- |
| * Πύλη:Ποδόσφαιρο
* Πύλη:Καλαθοσφαίριση
 |

 |